Unta Kabarett vastähd ma in Bayern und anderswo a Kunstfoam, ba dea hoffndli gscheide Leit anderne zan Lacha bringan, aber ebn ned bloß dadurch, dass an Schmarrn erzähln oda sonstwie dumm daherredn, sondern indem dass ebn gscheid daherredn. Ma muass aufpassn, dass ma de Kabarettistn (so hoassd se oana, dea wo se in dera Kunstfoam betätigd) ned mit de Hanswurschtn vawexld, de wo se ois Comedians bezeichna, wei des is nämli a himmlweidea Untaschied.